Hamisított Doterra termékek

Acsai Gyöngyvér
2026-04-01T14:10:03+02:00

Sokan tudhatjátok, hogy a Doterra termékeit sajnos hamisítják. Mi is kapunk megkereséseket ezzel kapcsolatban, nemrég egyik ügyfelünk esett ennek áldozatául. A Vonia oldalán minden Doterra termék 100%-ban eredeti, az eredeti gyártótó (Doterrától) beszerzett termék. Ebben a cikkben próbálunk segítséget adni, hogy ha mégsem nálunk találod meg a legolcsóbb árakat, akkor mi adhat a gyanakvásra okot.

Ügyfelünk története

Nemrég keresett meg bennünket az egyik ügyfelünk, hogy hamisított Levendula 15ml olajat kapott egy másik kereskedőtől. A rokona vásárolta neki ajándékba - az interneten a legolcsóbb forrásból vásárolta az egyik piactéren (nem írjuk ki a nevét). Kérdezte, hogy mit tudhat tenni.

Először segítettünk megvizsgálni, hogy mi is történt. Lássuk, mit találtunk. A piactéren az értékesítő egy francia cég, mely francia címmel és cégjegyzékszámmal regisztrált, de kínai telefonszámmal rendelkezik (+86-os országhívó). Talán ez már gyanús lehet. A feltüntetett bankszámlaszám pedig egy luxemburgi bank írországi fióktelepére mutatott. De ugye ezt bankkártyás fizetéskor nem veszi észre az ember. A piactéren az értékesítő nevére kattintva könnyen hozzá lehet férni ezekhez az információkhoz, így ti már tudtok erre figyelni. A cég nevét egyszerűen bemásolva a keresőbe máris vélemények jelentek meg hamisított termékek értékesítése témakörben angol nyelven (...fake products and their sellers...). Az értékesítő regisztrációs számát cégjegyzékben lekövetve 2020-ban alapították, így sajnos elmondhatjuk, hogy nem egy újonnan alapított cégről van szó.

Megvizsgáltuk a beérkező csomagolást is, ahol a címkén egy német feladó szerepelt. A németországi cég ellenőrzése során azt láttuk, hogy a tulajsonosának kínai neve van, a céget 2016-ban alapították (így ez sem egy új cég). A visszaküldési címként pedig egy budapesti cím volt megadva.

Eredeti és másolt Doterra termékek összehasonlítása

A hamisított és az eredeti terméket egymás mellé tettük a fenti képeken, hogy a különbségeket láthassátok. Aki nem lát minden nap Doterra termékeket, az könnyen összekeverheti. Bal oldalon láthatjátok a hamisított terméket, a jobb oldalon, pedig az eredetit.

Vegyük sorra az általunk felfedezett különbségeket. A lenti képen pirossal be is karikáztuk, hogy milyen különbségeket láttunk mi a termék felbontása nélkül. Hangsúlyozzuk, hogy az eredeti termék egy Doterra Levendula 15ml- es olaj, amit a cikk írásakor, a napokban kaptunk a Doterrától. Azonban a csomagolás a gyártó által változtatásra kerülhet.

1. Talán rögtön kiszúrható, hogy az eredeti termékre csak a "Lavender" azaz Levendula felirat került, míg a másolatra "Lavender oil" azaz Levendula olaj felirat került.

2. A Doterra logója mögött az eredeti terméken a TM felirat szerepel (trademark) míg a másolaton ® jelölés szerepel (registered trademark).

3. A termék mennyisége előtt az eredeti terméken egy "e" betű szerepel, ami az angol "estimated" azaz becsült töltet mennyiségét jelöli. A másolara nem került fel az "e" megjelölés.

Mit tudhat tenni a pórul járt vásárló? Ha még a termék felbontása előtt úgy gondolod, hogy másolatot kaptál, akkor élj a visszaküldési és elállási jogoddal. Ha felbontottad a terméket és akkor vetted észre, hogy nem a megszokott minőségű termék érkezett, akkor feltétlen jelezzed a piactérnek vagy a webshopnak, hogy vélhetően másolatot kaptál.

A mi esetünkben az ügyfelünk a felbontás után tapasztalta, hogy a termék illata nem egyezik meg a megszokott illattal. Ekkor már a külső különbségeket is felfedezte. Mindössze pár száz forinttal volt olcsóbb a hamisított termék mint nálunk, sajnos a tapasztalat hiánya miatt nem figyeltek fel a gyanús jelekre.